

LIETUVOS SVEIKATOS MOKSLŲ UNIVERSITETO LIGONINĖS 
KAUNO KLINIKŲ STOGINĖS SU MONTAVIMO DARBAIS PIRKIMAS
TECHNINĖ SPECIFIKACIJA

1. Bendrosios nuostatos

1.1. Perkančioji organizacija – Lietuvos sveikatos mokslų universiteto ligoninė Kauno klinikos (toliau – Kauno klinikos, Užsakovas arba Perkančioji organizacija).
1.2. Rangovas – atrinktas Lietuvos Respublikos viešųjų pirkimų įstatymo nustatyta tvarka.
1.3. Pirkimo objektas – Gydymo paskirties pastato (Kardiologijos korpuso Intensyvios terapijos skyriaus) stoginė su montavimo darbais (toliau – Stoginė).
1.4. Statinio (statinių grupės) pavadinimas – Gydymo-reabilitacijos pastatas.
1.5. Statybos vieta (adresas) – Eivenių g. 2, Kaunas.
1.6. Statinio kategorija – Ypatingasis.
1.7. Statinio grupė pagal paskirtį – Gydymo.

2. Rangovo atliekamų Darbų apimtis ir terminai

2.1. Darbų apimtis:
2.1.1. Stoginės virš įėjimo į pastatą gamyba ir montavimas Užsakovo nurodytoje vietoje, pagal pateiktus Stoginės brėžinius.
2.1.2. Stoginės konstrukcija metalinio (plieno) karkaso su berėmio stiklo stogo danga. Pamatus Stoginei įrengia Užsakovas. Montavimą ir tvirtinimą prie pastato ir pamatų konstrukcijų atlieka Rangovas. 
2.1.3. Pastatas prie kurios bus tvirtinamos Stoginės konstrukcijos yra renovuotas, apšiltintas termoizoliacine medžiaga su struktūrinio tinko apdaila. Pastato fasado remonto, atstatymo darbus susijusius su Stoginės konstrukcijų montavimu, atlieka Rangovas.

2.2. Darbų atlikimo terminai:
2.2.1. Darbų pradžia – Statybvietės perdavimo–priėmimo akto pasirašymo diena;
2.2.2. Darbų atlikimo terminas – ne ilgesnis kaip 3 mėn. nuo Statybvietės perdavimo–priėmimo akto pasirašymo dienos. Numatomas sutarties galiojimo laikotarpis 12 mėn.
2.2.3. Darbai vykdomi vienu etapu.

3. Užsakovo įsipareigojimai

3.1. Vykdyti Užsakovo funkcijas numatytas Lietuvos Respublikos teisės aktuose;
3.2. Koordinuoti Darbų procesą;
3.3. Priimti tinkamai ir kokybiškai atliktus Darbus;
3.4. Pateikti projektinius sprendinius Rangovui.

4. Reikalavimai statybinėms medžiagoms, įrangai ir darbų atlikimui

4.1. Perkančioji organizacija šiuo pirkimu pasirenka Rangovą Gydymo paskirties pastato (Kardiologijos korpuso Intensyvios terapijos skyriaus) stoginės gamybai ir montavimui pagal šią techninę specifikaciją ir jos priede pateikiamus brėžinius (toliau – Projektas). Projektinė dokumentacija pateikiama šios techninės specifikacijos prieduose skaitmenine forma laisvai prieinamuose formatuose.
4.2. Rangovas privalo konkursui pateikti siūlomą statybos darbų kainą, vadovaudamasis techninės specifikacijos priede – projektinėje dokumentacijoje pateiktais darbų aprašymais, brėžiniais bei kiekiais, visus darbų kiekius įtraukdamas į sąmatas ir suskaičiuodamas visas su statybos darbais susijusias papildomas išlaidas bei mokesčius. 
4.3. Statybos darbų kainai įvertinti pateikiamas Projektas, kurio sudėtinės dalys yra: Stoginės brėžiniai.
4.4. Kadangi planuojamos pasirašyti darbų pirkimo sutarties kainodara numatoma fiksuotos kainos, Rangovo, kuris bus pakviestas sudaryti pirkimo sutartį, po sutarties pasirašymo per 12 d. d. pateiktos orientacinės objektinės ir lokalinės sąmatos bus reikalingos orientacinei atliktų darbų indikacijai, jau atliekant statybos darbus bei atliekant kitus galimus veiksmus, numatytus pirkimo sutartyje: atsisakant dalies darbų ar įsigyjant papildomus darbus. Rangovas, pateikdamas pasiūlymą, įsipareigoja atlikti visus darbus, numatytus techniniame projekte, net jeigu Rangovo pateiktose orientacinėse sąmatose bus aritmetinių ar kitokių klaidų bei neatitikimų. 
4.5. Jeigu techniniame projekte tam tikra medžiaga, įrengimas ar darbas yra aprašyti ar nubraižyti bet kurioje projekto sudedamojoje dalyje (techninėse specifikacijose, aiškinamajame rašte, brėžiniuose, sąnaudų žiniaraščiuose) ir ta medžiaga, įrengimas ar darbas yra būtinas techninio projekto tikslams pasiekti, - laikoma, kad minėtą medžiagą, įrengimą ar darbą Rangovas privalėjo įsivertinti užpildydamas atitinkamas Pasiūlymo formos eilutes bei pateikdamas bendrą Pasiūlymo kainą, nepaisant to, ar tam tikros  medžiagos, įrengimai ar darbai yra pateikti sąnaudų kiekių žiniaraščiuose ar ne. 
4.6. Jeigu Techninėje specifikacijoje, Projekte ar Žiniaraštyje (Veiklų sąraše) nurodomas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartai, sertifikatai dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti, gali būti pateikiamas lygiavertis objektas nurodytajam. Pateikti minimalūs reikalavimai. Rangovas gali siūlyti geresnių charakteristikų pirkimo objektą. 
1. 
2. 
3. 
4.7. Statybos darbai atliekami vadovaujantis Projektu, šiomis Sąlygomis, Rangos sutartimi, Lietuvos Respublikoje galiojančiomis statybos normomis ir taisyklėmis, standartais ir kitais norminiais aktais. Darbams atlikti turi būti naudojamos Lietuvos Respublikoje nustatyta tvarka sertifikuotos medžiagos, statybos produktai bei įrenginiai. Visos medžiagos bei montuojami įrenginiai privalo būti nauji. Darbo projektą parengs Techninį projektą rengusi įmonė.   
4.8. Statybos techninę priežiūrą vykdys Perkančiosios organizacijos paskirti ar pasamdyti specialistai.
4.9. Rangovas vykdydamas statybos darbus privalės laikytis švaros, užtikrinti, kad nebūtų teršiamos aplinkinės patalpos ir teritorija. Rangovas statybos laikotarpiu turės nuolatos prižiūrėti personalo ir technikos judėjimo kelius, juos valyti, taikyti kitas apsaugos priemones (pvz., technikos ratų plovimą ir kt.). Atliekant ardymo darbus, Rangovas privalės taikyti griovimo metu susidarančių dulkių mažinimo priemones (pvz., apsauginių užtvarų įrengimas). Atsižvelgiant į tai, kad darbai vykdomi veikiančioje įstaigoje, dulkių susidarymo galimybė turi būti kaip įmanoma labiau sumažinta arba panaikinta.
4.10. Rangovas vadovaudamasis pridedamu Projektu, turės atlikti visus apraše išvardintus darbus įskaitant, bet neapsiribojant medžiagų ir darbų žiniaraščiuose išvardintais punktais. 
5. Sutarties vykdymo metu pateikiama dokumentacija

5.1. Statybvietės perdavimo–priėmimo aktas.
5.2. Projektas.



6. Baigiamosios nuostatos

6.1. Techninė specifikacija nelaikoma viršesniu dokumentu už Lietuvos Respublikoje patvirtintus ir galiojančius statybos teisės ir kitus norminius dokumentus.
6.2. Rangovas, teikdamas pasiūlymą, turi įvertinti ir numatyti visus darbus reikalingus remonto darbų tikslams pasiekti ir statybos darbams užbaigti.
6.3. Apibūdinant pirkimo objektą, Techninėje specifikacijoje ar kituose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“. 
6.4. Darbai neįvardinti techninėje specifikacijoje, bet technologiškai privalomi atlikti, turi būti įgyvendinti Rangovo sąskaita. Rangovas prieš teikdamas pasiūlymą, iš anksto sutaręs su Užsakovu, gali atvykti į objektą apžiūrėti specifikacijoje įvardintų remontuojamų objektų ir įvertinti visų reikalingų atlikti darbų apimtį ir sudėtį. Darbai, kurie galėjo būti įvertinti apžiūros vietoje metu, bet nebuvo įskaičiuoti į pasiūlymą, papildomai apmokami nebus. 
6.5. Medžiagų techninės charakteristikos turi būti ne blogesnės nei nurodyta Projekte detalėse, t.y. siūlomos medžiagos savo savybėmis turi būti lygiavertės arba geresnių techninių parametrų.
6.6. Šiukšlės susidariusios statybos darbų metu turi būti šalinamos Rangovo sąskaita. Šiukšlės negali būti sandėliuojamos Užsakovo teritorijoje, bet rūšiuojamos į konteinerius ir išvežamos iš karto kai tik užpildomas konteineris. Šiukšlių išvežimu ir konteinerių pristatymu / išvežimu rūpinasi Rangovas.
6.7. Darbų vykdymo vieta turi būti aptverta ir apsaugota nuo pašalinių patekimo.
6.8. Jeigu darbų metu būtų sugadinti bet kokie aplinkos elementai, rangovas savo sąskaita privalo juos pataisyti, atstatyti į ne prastesnę būklę, nei buvo prieš statybos darbų pradžią.
6.9. Rangovas turi garantuoti, kad jo atlikti darbai yra kokybiški ir atitinka Projekto (Sutarties) reikalavimus. Jis privalo visus per garantinį laikotarpį atsiradusius defektus pašalinti savo lėšomis.
6.10. Garantinis laikotarpis ir sąlygos nustatomos Lietuvos Respublikos Statybos įstatymo 41 straipsnio nuostatomis.


7. Priedai

7.1. Stoginės brėžiniai.

